CELEX: C2004/273/67
Language: fi
Date: 2004-11-06 00:00:00
Title: Asia T-337/04: Athanasios Pitsiorlasin 29.7.2004 Euroopan unionin neuvostoa ja Euroopan keskuspankkia vastaan nostama kanne

6.11.2004   
            
            
               FI
            
            
               Euroopan unionin virallinen lehti
            
            
               C 273/35
            
         Athanasios Pitsiorlasin 29.7.2004 Euroopan unionin neuvostoa ja Euroopan keskuspankkia vastaan nostama kanne
   (Asia T-337/04)
   (2004/C 273/67)
   Oikeudenkäyntikieli: kreikka
   Athasasios Pitsiorlas, kotipaikka Tessaloniki, Kreikka, on nostanut 29.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan unionia ja Euroopan keskuspankkia vastaan. Kantajan edustajana on asianajaja Dimitrios Papafilippou.
   Kantaja vaatii, että ensimmäisen oikeusasteen tuomioistuin
   
               —
            
            
               velvoittaa yhteisvastuullisesti ja täysimääräisesti nämä kaksi yhteisön toimielintä maksamaan 1) aineellisen vahingon korvauksena summan, joka ilmenee laskelmista, jotka koskevat Euroopan keskuspankissa vastaavassa työpaikassa ajanjaksolta, joka alkaa huhtikuusta 2001 ja päättyy kolme kuukautta ensimmäisen oikeusasteen tuomioistuimen tuomion antamisen jälkeen, mikäli ratkaisu on kantajalle myönteinen, maksettavaa palkkaa, josta vähennetään tulot, joita kantaja on saanut asianajajana kyseisenä ajanjaksona, ja 2) 90 000 euroa korvaukseksi aineettomasta vahingosta, kanteen tiedoksiantamisesta laskettavine laillisine korkoineen
            
         
               —
            
            
               velvoittaa nämä kaksi yhteisön toimielintä korvaamana kantajan oikeudenkäyntikulut ja niihin liittyvät kulut.
            
         Oikeudelliset perusteet ja pääasialliset perustelut
   Kantaja on nostanut ensimmäisen oikeusasteen tuomioistuimessa kanteen (asia T-3/00 (1)), jossa hän vaati ensimmäisen oikeusasteen tuomioistuinta kumoamaan neuvoston ja Euroopan keskuspankin päätöksen, jolla häneltä evättiin oikeus tutustua Euroopan valuuttajärjestelmän vahvistamisesta tehtyyn Basel/Nyborg -sopimukseen. Kantaja väittää tarvinneensa kyseistä sopimusta voidakseen saada valmiiksi väitöskirjan, jota hän valmisteli.
   Nyt kyseessä olevalla kanteellaan kantaja väittää, että neuvoston ja Euroopan keskuspankin päätös evätä kantajalta oikeus tutustua tähän sopimukseen oli lainvastainen samoista syistä, joihin kantaja oli vedonnut edellisessä kanteessaan. Lisäksi kantaja vetoaa siihen, että tämän epäämisen takia hän ei tähän päivään mennessä ole voinut saada valmiiksi väitöskirjaansa. Kantaja katsoo, että väitelleenä sekä talousoikeuteen ja rahaa koskevia kysymyksiä käsittelevään oikeuteen erikoistuneena henkilönä hän olisi voinut hakea ja saadakin lakimiehen paikan jossain kansainvälisessä järjestössä tai elimessä. Kantaja katsoo näin ollen, että hänelle on aiheutunut aineellista vahinkoa, joka vastaa sen palkan, jonka hän olisi saanut tällaisesta työpaikasta ajanjaksona, joka alkoi huhtikuusta 2001, jolloin hän olisi saanut valmiiksi väitöskirjansa ja löytänyt tällaisen työpaikan, ja päättyi kolme kuukautta ensimmäisen oikeusasteen tuomioistuimen tuomion antamisen jälkeen, ja niiden tulojen välistä eroa, joita hänelle kertyi tai kertyy siitä, kun hän työskenteli tai työskentelee asianajajana Kreikassa saman ajanjakson. Kantaja vaatii kanteessaan näin ollen tämän aineellisen vahingon sekä aineettoman vahingon korvaamista.
   
      (1)  EYVL C 122, 29.4.2000, s. 35.